b'\n_START_ARTICLE_\n\xc3\x81ndroksen arkeologinen museo\n_START_SECTION_\nKokoelmat\n_START_PARAGRAPH_\nMuseon kokoelmiin kuuluu muun muassa l\xc3\xb6yt\xc3\xb6j\xc3\xa4 Zagor\xc3\xa1n geometrisen kauden asutuksesta; veistoksia ja keramiikkaa arkaaiselta kaudelta roomalaiselle kaudelle; piirtokirjoituksia; sek\xc3\xa4 veistoksia bysanttilaiselta kaudelta. Merkitt\xc3\xa4vimpiin museoesineisiin lukeutuu muun muassa Hermes Khthonioksen patsas, joka on ensimm\xc3\xa4iselt\xc3\xa4 vuosisadalta jaa. per\xc3\xa4isin oleva roomalaisaikainen kopio Praksiteleen koulukunnan veistoksesta noin ajalta 350\xe2\x80\x93325 eaa. Museossa on my\xc3\xb6s yksi s\xc3\xa4ilynyt kopio R\xc3\xadgas Fera\xc3\xadoksen suunnittelemasta kartasta 1700-luvulta.'